Thalurania glaucopis

Thalurania glaucopis Thalurania generoko animalia da. Hegaztien barruko Trochilidae familian sailkatua dago. Argentina, Brasil, Paraguai eta Uruguain aurki daiteke.

 Taxonomia 
1788an deskribatu zuen formalki Johann Friedrich Gmelin naturalista alemaniarrak, Lineoren Systema Naturae hegatu zuenean. Beste kolibri guztiak bezala, Trochilus generoan sailkatu zuen, eta Trochilus glaucopis izena eman zion. Bere deskribapena egiteko Brasildik Parisera eraman zen ale bat erabili zuen, Mahturin Jacques Brisson zoologoak marraztu zuena. 

1848an Jong Gould ornitologoak Thalurania generoa sortu zuen, eta bertan sartu zuen, beste hiru kolibrirekin batera. Generoak thalos (umea) eta ouranos (zerua) batzen ditu. Espeziearen izena, glaucopis grezierazko glaukos hitzetik dator, "urdin-grisa" esan nahi duena, eta ops, aurpegi esan nahi duena. Espezie monotipikoa da, ez baitu subespezierik. 

 Deskribapena 
T. glaucopis txoriek 8 eta 11 zentimetro arteko tamaina dute. Arrek 4 eta 6,1 gramo artean pisatzen dituzte eta emeek 4 eta 5 gramo artean. Bi sexuek moko zuzena dute, luzera ertainekoa, kolore ilunekoa eta alde marroi batean barailetik gertu. Ar helduek buru more-urdin distiratsua dute, urre-berde iluna bizkarraldean, eta altzairu urdin koloreko isats zatitua. Beheko aldeak berde distiratsuak dira, baina isatsaren gaineko aldean turkesak izan ohi dira. Eme heldua guztiz berdea da goitik eta zuri zikin bat du azpian. Emeen isatsa ez da guztiz zatituta. Barneko lumak berde metalikoak dira eta kanpokoak altzairu urdin kolorekoak, baina punta zuria dute. 

 Erreferentziak 

 Ikus, gainera 
 Thalurania
 Trochilidae

 Kanpo estekak 
 World Bird Names

Kategoria:Trochilidae
Kategoria:Brasilgo hegaztiak
Kategoria:Baso Atlantikoko hegaztiak
Kategoria:Hego Amerikako kolibriak